Lefkada (ostrov)

Lefkada (gr. Λευκάδα - Lefkada; v kathareuse Λευκάς - Lefkas) resp. v staroveku Leukas (starogréčtina|starogr. Λευκάς - Leukas) je grécky ostrov súostrovia Iónskych ostrovov s rozlohou 356 km². Dĺžka pláží je 117 km a na ostrove žije 23 000 obyvateľov. Leží medzi ostrovmi Korfu a Kefalonia. Najvyšším bodom je vrch Stavrota. Na ostrove je mierne stredomorské podnebie. Ostrov je spolu s ďalšími ostrovmi súčasťou krajskej jednotky Lefkada a súčasťou obce Lefkada. S protiľahlou pevninskou Akarnaniou je prepojená umelou hrádzou a zdvíhacím mostom. Názov ostrova je odvodený z gréckeho slova Lefkos, ktoré znamená „biely“. Ostrov bol tak pomenovaný vďaka bielym skalám, nachádzajúcich sa na juhu ostrova. Vďaka svojim plážam patrí ostrov k turisticky významným destináciám. Centrom ostrova je mesto Lefkada, ktoré leží na severe ostrova. Vnútrozemie ostrova je veľmi hornaté s vrcholmi nadmorskej výšky okolo 1 000 m n. m. Ostrov má tiež bohaté zdroje spodných vôd, vďaka čomu má bohatú faunu a flóru. Hlavné mesto Lefkada Dnešné hlavné mesto, je postupne tretím hlavným mestom na ostrove v jeho histórii. Prvým hlavným mestom bol Nyrikos, druhým stredoveká Santa Maura (14. storočie). To bolo roku 1684 presunuté na miesto, kde sa nachádza dodnes, kde v tom období bola len rybárska osada. Benátčania pri jeho výstavbe uplatnili urbanistický štýl bežný v stredovekej Európe. Po zničujúcom zemetrasení v roku 1825 bolo znovu postavené podľa prísnych anglických antiseizmických pravidiel. Hrad Santa Maura Hrad Santa Maura je stredoveká šesťboká pevnosť so siedmimi baštami. Hrad je postavený na výbežku zeme veľkosti 45 m³, ktorý vybieha do Iónskeho mora. Vďaka priekope sa tento výbežok stal umelým ostrovom. Centrum hradu je zo 14. storočia a bolo postavené franským kniežaťom Ioannisom Orsiemom, ktorý dostal Lefkadu ako veno od epirského despotu Nikofera Sídla Významné osobnosti Lefkady Ioannis Orsiem Ionnis Zambelios Literatúra Lefkáda - Všeobecný průvodce. 2. vyd. Fagotto Books, 2007 ISBN 978-960-6685-10-1 Iné projekty Commons ponúka multimediálne súbory na tému Lefkada (ostrov) Externé odkazy Oficiálna stránka Lefkady Zdroj Tento článok je čiastočný alebo úplný preklad článku Lefkada na českej Wikipédii.